## Pawb a’i Le

**Cwestiynau Allanol**

**Ar gyfer deiliaid grant, ymgeiswyr y dyfodol ac asiantaethau cefnogwyr.**

Awst 2024

**1.Pam ydyn ni'n adnewyddu ein rhaglen Pawb a’i Le**

Lansiwyd ein strategaeth newydd, Cymuned yw’r man cychwyn, yn 2023. Mae'r strategaeth hon yn manylu ar ein huchelgais i ddarparu ein grantiau i gryfhau cymdeithas a gwella bywydau ledled y DU. Mae Cymuned yw’r man cychwyn wedi'i lywio gan yr hyn a glywsom trwy ein sgyrsiau gyda chymunedau, sefydliadau cymdeithas sifil ac eraill yn 2022. Mae'r strategaeth yn golygu ein bod yn adnewyddu ein rhaglenni i sicrhau eu bod yn pwysleisio ein dull lleol, perthynol a seiliedig ar gryfderau, gydag ymrwymiad i gefnogi cymunedau i lywio eu dyfodol.

**2. Beth sydd wedi newid?**

Y prif newidiadau yw ein bod wedi symud tuag at ymgeiswyr sy'n gorfod dangos dull mwy seiliedig ar anghenion wrth dynnu sylw at pam bod angen eu prosiect.

Rydym wedi cyflwyno cwestiynau ynghylch sut y bydd prosiectau'n lleihau unrhyw effeithiau negyddol ar yr amgylchedd, neu sut y byddant yn arwain at effeithiau cadarnhaol ar yr amgylchedd. Mae hyn yn ofynnol i bob cais, p'un a yw'r prosiect yn canolbwyntio ar yr amgylchedd ai peidio.

Mae'r Gronfa wedi ymrwymo i ddull sy'n seiliedig ar degwch, sy'n golygu y byddwn yn buddsoddi'r mwyaf mewn llefydd, pobl a chymunedau sy'n profi tlodi, anfantais a gwahaniaethu. Fel rhan o'n hasesiad, bydd ein Timau Ariannu yn ystyried sut y bydd eich cais yn cefnogi hyn.

Rydym hefyd wedi symud ceisiadau ar-lein, gan alluogi ymgeiswyr i wneud cais trwy borth ceisiadau digidol. Fodd bynnag, mae fersiwn all-lein yn dal i fod ar gael i'r rhai nad ydynt yn gallu gwneud cais yn ddigidol.

**3. A fydd mwy o arian ar gael?**

Na, byddwn yn dal i weithio tuag at ymrwymo £20m drwy’r rhaglen Pawb a’i Le ar draws blwyddyn ariannol 2024/2025. Bydd y rhaglen Pawb a’i Le yn parhau i ddyfarnu grantiau o £20,001 i £500,000.

**4. A fydd unrhyw newidiadau i'r broses ymgeisio?**

Rydym wedi cael adborth cadarnhaol gan gwsmeriaid am ein proses ymgeisio i’r rhaglen Pawb a’i Le ac felly'r unig newid yw y bydd y ffurflen gais ar-lein. Y tu hwnt i hynny bydd y broses ar gyfer y llinyn canolig a'r llinyn mawr yn aros fel a ganlyn:

- Bydd y llinyn canolig yn dal i fod yn broses ymgeisio un cam i wneud cais am £20,001 i £100,000, a bydd y llinyn mawr yn parhau i fod yn broses ymgeisio dau gam i wneud cais am £100,001 i £500,000.

- Bydd grantiau datblygu cyfalaf hefyd ar gael drwy ein llinyn canolig. Bydd hyn yn golygu cwblhau ffurflen gais canolig ar y porth ar gyfer y grant datblygu. Os caiff ei gymeradwyo, gofynnir i chi ysgrifennu a chyflwyno cais cam dau.

- Bydd gwiriwr cymhwysedd ar y wefan, i ymgeiswyr wirio a yw eu prosiect yn gymwys.

Bydd pob ymgeisydd yn cael cyfle i siarad â'n Tîm Cynghori a/neu Swyddog Ariannu.

**5. Sut fydd y porth ceisiadau digidol yn gweithio?**

Bydd e-bost gyda dolen i’n porth ymgeisio digidol yn cael ei hanfon at gwsmeriaid. Os nad ydynt erioed wedi cwblhau ffurflen gais ar-lein o'r blaen, gofynnir iddynt greu cyfrif. Ar ôl ei greu, gellir defnyddio'r cyfrif hwn i wneud cais am unrhyw raglen ariannu sydd wedi'i sefydlu ar y porth ceisiadau digidol.

Y cam nesaf yw dechrau cwblhau'r cais ar-lein. Bydd cwsmeriaid yn gallu gadael a chwblhau'r cais yn nes ymlaen, a bydd yr holl wybodaeth a gofnodir yn cael ei chadw (cyn belled â bod y botwm 'cadw a pharhau' wedi'i glicio cyn gadael y porth). Unwaith y bydd y cais yn cael ei gyflwyno, bydd yr holl atebion i gwestiynau yn cael eu hanfon at y prif gyswllt a nodir ar y cais, drwy e-bost.

Gyda cheisiadau grant mawr, gofynnir i chi gwblhau ffurflen syniad gyda'r un cwestiwn i'w gwblhau am syniad eich prosiect. Os cewch eich gwahodd i fwrw ymlaen â'ch cais, bydd yr ateb 'syniad prosiect' hwn wedyn yn cael ei gopïo drosodd i'r ffurflen gais cam dau i chi ei hadolygu, ei diwygio neu ychwanegu ati.

**6. Beth sy'n digwydd os na all y cwsmer gyrchu'r porth cais digidol?**

Os na all cwsmeriaid gyrchu'r porth cais digidol, bydd gennym ffurflenni PDF ar gael i'w cwblhau. Bydd hyn yn cael ei wirio yn ystod y cam ymholiadau cychwynnol.

**7. Beth yw dull sy'n seiliedig ar degwch?**

Mae ein dull seiliedig ar degwch yn golygu y byddwn yn buddsoddi'r mwyaf mewn llefydd, pobl a chymunedau sy'n profi tlodi, anfantais a gwahaniaethu. Mae hefyd yn golygu y byddwn yn trin ein holl gwsmeriaid yn deg trwy gael gwared ar unrhyw rwystrau y gallent eu hwynebu wrth gwblhau cais.

Bydd Pawb a’i Le yn croesawu ceisiadau gan bob cymuned, ond byddwn yn blaenoriaethu'r ceisiadau hynny lle mae'r anghenion mwyaf. Mae hyn yn golygu, pan fyddwn yn gwneud penderfyniadau am y ceisiadau y byddwn yn eu hariannu, y byddwn yn ystyried pethau fel sut y gallai fod o fudd i'r rhai mewn tlodi, sut y gallai wella gwasanaethau sydd ar gael yn lleol, neu a fydd o fudd i grwpiau penodol sy'n wynebu gwahaniaethu neu allgáu cymdeithasol.

Pan fyddwch yn gwneud cais i ni, byddwn yn addasu'r cymorth a gynigiwn i chi fel bod pob ymgeisydd yn cael cyfle teg i gael mynediad i'n grantiau. Er enghraifft, gallai olygu bod angen mwy o gymorth ar rai cwsmeriaid nag eraill wrth gwblhau ffurflen gais.

Yn yr un modd, byddwn eisiau i'r prosiectau rydym yn eu hariannu roi eu mesurau eu hunain ar waith i wneud eu prosiect yn gwbl hygyrch i bawb. Lle mae cost yn gysylltiedig â hyn, gellir ei gynnwys yng nghyllideb y prosiect fel rhan o'ch cais. Er enghraifft, rydym yn gofyn bod prosiectau a ariennir yn ddwyieithog, felly rydym yn caniatáu i gostau ychwanegol fel cyfieithu Cymraeg gael eu cynnwys fel rhan o'ch cyllideb.

**8. Beth yw'r newidiadau o ran Cydraddoldeb, tegwch, amrywiaeth a chynhwysiant?**

Rydym yn disgwyl i'ch sefydliad a'r gweithgareddau rydym yn eu hariannu fod yn agored ac yn hygyrch, i hyrwyddo cydraddoldeb a herio gwahaniaethu. Gallwch gynnwys costau i helpu'ch prosiect i fod yn fwy hygyrch i'ch cymuned yn eich cyllideb arfaethedig.

Yn y ffurflen gais, byddwn yn gofyn i chi sut y byddwch yn cyrraedd grwpiau heb gynrychiolaeth ddigonol yn eich cymuned. Drwy grwpiau sydd heb gynrychiolaeth ddigonol, rydym yn golygu grwpiau sy'n canolbwyntio ar gynrychioli anghenion:

* pobl hŷn
* pobl anabl
* menywod
* pobl ethnig leiafrifol
* cymunedau ffydd
* pobl LHDTC+
* cymunedau gwledig.

Hoffem ddeall eich dull o ymdrin â chydraddoldeb, tegwch, amrywiaeth a chynhwysiant. Efallai y byddwn yn gofyn am weld polisi cydraddoldeb eich sefydliad fel rhan o'n hasesiad.

**9. Beth sydd angen i ni ei ddangos o ran yr amgylchedd?**

Rydym yn chwilio am gwsmeriaid i ddangos sut mae'r prosiect yn ystyried ei effaith amgylcheddol. Yn y ffurflen gais, gofynnir i chi ddweud wrthym pa gamau rydych chi wedi'u cymryd i leihau effeithiau negyddol ar yr amgylchedd, neu sut rydych chi wedi cael effaith gadarnhaol ar yr amgylchedd. Gallai hyn fod drwy bethau fel lleihau eich teithio, gwastraff neu ddefnydd ynni. Am fwy o wybodaeth, darllenwch ein canllaw [Dysgu a mewnwelediadau | Cronfa Gymunedol y Loteri Genedlaethol (tnlcommunityfund.org.uk)](https://www.tnlcommunityfund.org.uk/welsh/key-initiatives/climate-action-hub/learning-and-insights)

**10. Nid ydym yn cynnig prosiect sy'n cynnwys gweithgareddau amgylcheddol, a oes angen i ni ateb y cwestiwn amgylcheddol o hyd?**

Oes, byddwn yn gofyn y cwestiwn hwn bob cwsmer, beth bynnag yw thema eu prosiect.

**11. A oes cymorth ar gael i fy helpu i ddangos sut y byddaf yn mynd i'r afael â'r cwestiwn amgylcheddol?**

Oes, gallwch ddarllen ein canllawiau ar leihau eich ôl troed amgylcheddol neu ymweld â'n Hwb Gweithredu ar yr Hinsawdd. [Dysgu a mewnwelediadau | Cronfa Gymunedol y Loteri Genedlaethol (tnlcommunityfund.org.uk)](https://www.tnlcommunityfund.org.uk/welsh/key-initiatives/climate-action-hub/learning-and-insights)

**12. Beth sy'n dderbyniol o ran prosiectau cyfalaf o dan y disgwyliadau amgylcheddol newydd?**

Ar y lleiaf byddwn yn disgwyl i gwsmeriaid fod wedi ystyried dull carbon isel o ymdrin â phrosiectau cyfalaf. Pan ofynnir am gyfalaf, byddwn yn disgwyl i gwsmeriaid fod yn edrych tuag at brynu cerbyd trydan. Lle na ellir bodloni'r dulliau hyn, byddwn yn disgwyl i gwsmeriaid ddangos cyfiawnhad clir dros hyn. [Dysgu a mewnwelediadau | Cronfa Gymunedol y Loteri Genedlaethol (tnlcommunityfund.org.uk)](https://www.tnlcommunityfund.org.uk/welsh/key-initiatives/climate-action-hub/learning-and-insights)

**13. Beth yw manteision prosiectau sy'n mabwysiadu'r ffyrdd hyn o weithio?**

Gall fod rhai cymhellion ariannol i gymryd agwedd fwy amgylcheddol tuag at gyflawni. Er enghraifft, gallai rhai deunyddiau fod yn rhatach, neu gall defnyddio cerbyd trydan arbed costau tanwydd.

Mae manteision hefyd o ran lleihau achosion newid yn yr hinsawdd h.y. gall penderfynu trefnu teithio i fuddiolwyr leihau llygredd. Gall ailgylchu leihau faint o eitemau sy'n cael eu hanfon i safleoedd tirlenwi.